text: [{"text_idx": "#000001", "text": "F\u00f8royafer\u00f0in hja\u0301 ATLANTIC MISSION vi\u00f0 Juve\u0301l 2 eydna\u00f0ist v\u00e6l. Skipi\u00f0 vitja\u00f0i i\u0301 8 havnum, har b\u00e6\u00f0i b\u00f8rn, ungdo\u0301mar og eldri vitja\u00f0u umbor\u00f0."}, {"text_idx": "#000002", "text": "I\u0301 d\u00f8gunum 22. apri\u0301l til 01. mai vitja\u00f0i tru\u0301bo\u00f0araskipi\u00f0 Juve\u0301l 2 i\u0301 No\u0301lsoy, i\u0301 Sandoynni og i\u0301 Su\u00f0uroynni. Eitt skip vekur a\u0301huga har ta\u00f0 kemur, og solei\u00f0is eisini vi\u00f0 Juve\u0301l 2. I\u0301 \u00f8llum havnum var\u00f0 ly\u0301st vi\u00f0 \u201cOPI\u00d0 SKIP,\u201c og b\u00e6\u00f0i b\u00f8rn og vaksin komu umbor\u00f0, sum eisini fingu ein go\u0301\u00f0an drekkamunn, og ikki minst eitt gott pra\u0301t saman vi\u00f0 eini rundvi\u0301sing. Sma\u0301dreingunum da\u0301ma v\u00e6l at sita i\u0301 skiparasto\u0301linum og droyma um eina skiparatilveru, ta\u0301 teir ver\u00f0a vaksnir menn."}, {"text_idx": "#000003", "text": "Skra\u0301in fevndi b\u00e6\u00f0i um tilt\u00f8k umbor\u00f0 og i\u0301 landi. Dagurin byrja\u00f0i vi\u00f0 morgunmati, har \u00f8ll manningin savna\u00f0ist i\u0301 messuni, og eftir morgunmatin var ta\u00f0 onkur av manningini, sum hev\u00f0i eina stutta andakt."}, {"text_idx": "#000004", "text": "Ly\u0301st var t.d. vi\u00f0 harrakv\u00f8ldi\u00f0, ta\u0301 skipi\u00f0 var fullsett vi\u00f0 monnum, sum b\u00e6\u00f0i sungu, vitna\u00f0u, pra\u0301ta\u00f0u og grinu. Manningin vitja\u00f0i fleiri samby\u0301lir og ellisheim, har andaktir vo\u0301ru hildnar. Eisini var\u00f0 skipa\u00f0 fyri familjul\u00f8tum. Gingi\u00f0 var i\u0301 hu\u0301sini vi\u00f0 traktatum og innbjo\u0301\u00f0ingum."}, {"text_idx": "#000006", "text": "I\u0301 Hvalba la\u0301 skipi\u00f0 sja\u0301lvan flaggdagin 25. apri\u0301l. Ta\u0301 ly\u0301sti manningin til flggdagshald i\u0301 Roynh\u00f8llini, og v\u00e6l av bygdafo\u0301lkinum kom i\u0301 h\u00f8llina, har m.a. borgarstjo\u0301rin seg\u00f0i n\u00f8kur or\u00f0, og ta\u0301 Hvalba var fyrsta havnin i\u0301 oynni, so ynskti hann manningini hjartaliga v\u00e6lkomna til oynna. Svenning av Lofti hev\u00f0i h\u00f8vu\u00f0staluna. Afturat eini go\u0301\u00f0ari r\u00f8\u00f0u um flaggi, so greip hann samstundis m\u00f8guleikan, Svenningi li\u0301kt, at r\u00f8\u00f0a um krossmerki\u00f0 i\u0301 flagginum vi\u00f0 atliti til evangelii\u00f0, sum eisini er endama\u0301li\u00f0 vi\u00f0 Atlantic Mission og Juve\u0301l 2. Borgarstjo\u0301rin, Janus Thomsen, seg\u00f0i, at so vi\u0301tt hann visti, so var hetta fyrstu fer\u00f0, at alment flaggdagshald var i\u0301 Hvalba."}, {"text_idx": "#000008", "text": "Ho\u0301ast ta\u00f0 ikki var\u00f0 lagt upp til almennar mo\u0301tt\u00f8kur, ta\u0301 skipi\u00f0 leg\u00f0i til bryggju, so var ta\u00f0 i\u0301 flestu pla\u0301ssum, at borgarstjo\u0301rarnir komu umbor\u00f0 og ynsktu manning og skipi\u00f0 v\u00e6lkomnum. Ta\u00f0 hevur alsto\u0301ran ty\u0301dning i\u0301 eini sli\u0301kari t\u00e6nastu at kenna seg v\u00e6lkomnan fra\u0301 ovastu ro\u0301k."}, {"text_idx": "#000010", "text": "Fleiri barnatilt\u00f8k vo\u0301ru b\u00e6\u00f0i umbor\u00f0 og i\u0301 landi. Mammurnar gj\u00f8rdu s\u00e6r o\u0301mak at koma vi\u00f0 b\u00f8rnunum, sum fingu ein go\u0301\u00f0an bo\u00f0skap fra\u0301 Ruth Gaardlykke, ta\u0301 hon vi\u00f0 hja\u0301lp av einum sokalla\u00f0um Gospel-Terningi greiddi b\u00f8rnunum fra\u0301 evangeliinum um Jesus. Eina ti\u0301li\u0301ka l\u00f8tu bjo\u0301\u00f0ar skipi\u00f0 b\u00f8rnunum sunkist og okkurt go\u0301\u00f0g\u00e6ti. Ly\u0301st var\u00f0 vi\u00f0 evangeliskum fundum b\u00e6\u00f0i inni og u\u0301ti, har v\u00e6l av fo\u0301lki m\u00f8tti upp."}, {"text_idx": "#000014", "text": "Ho\u0301ast bor\u00f0rei\u00f0ingin og maturin var i\u0301 toppklassa undir \u00f8llum tu\u0301rinum, so vo\u0301ru ta\u00f0 skiftandi kokkar: Ka\u0301ri Andreassen, Jo\u0301nfri\u0301\u00f0 Hjelm og Heidi av Vollanum. Hesi eiga sto\u0301ra t\u00f8kk fyri teirra o\u0301mak vi\u00f0 bor\u00f0ini, ti\u0301 ju\u0301st hesin parturin er sera ty\u0301dningarmikil, ti\u0301 ta\u00f0 er vi\u00f0 ma\u0301lti\u0301\u00f0irnar, at felagsskapurin ver\u00f0ur hildin vi\u00f0 li\u0301ka."}, {"text_idx": "#000015", "text": "B\u00f8rnini to\u0301ku sko\u0301gvarnar av a\u0301\u00f0renn tey komu inn i\u0301 messuna!"}, {"text_idx": "#000016", "text": "\u201cHvussu yndisligur er ikki kjalav\u00f8rrur teirra, sum koma um havi\u00f0 vi\u00f0 gle\u00f0ibo\u00f0um!\u201d At evangelisera vi\u00f0 skipi er naka\u00f0 heilt fyri seg. Hetta sanna\u00f0i Operation Mobilsation (OM) vi\u00f0 George Verwer og \u00f8\u00f0rum, ta\u0301 teir i\u0301 1970 to\u0301ku fyrsta skipi i\u0301 bru\u0301k. Seinastu fimti a\u0301rini hevur OM a\u0301tt fleiri skip, og teir vi\u00f0ganga i\u0301 dag, 50 a\u0301r seinni, at teir h\u00f8vdu ikki na\u0301tt so mong menniskju vi\u00f0 evangeliinum, um ta\u00f0 ikki var yvir h\u00f8vini vi\u00f0 skipum."}, {"text_idx": "#000017", "text": "Eisini her a\u0301 okkara lei\u00f0um, b\u00e6\u00f0i i\u0301 F\u00f8royum og okkara grannalondum, gevur ta\u00f0 o\u0301talligar m\u00f8guleikar at vitja by\u0301ir og bygdir vi\u00f0 einum skipi. Eitt skip vekur ans millum fo\u0301lki\u00f0, og dregur fo\u0301lk til si\u0301n, ta\u0301 ly\u0301st ver\u00f0ur vi\u00f0 tilt\u00f8kum og ikki minst, ta\u0301 ly\u0301st ver\u00f0ur, at skipi\u00f0 er opi\u00f0 fyri vitjandi. Eitt skip gevur o\u0301talligar m\u00f8guleikar at koma i\u0301 samband vi\u00f0 menniskju, og er samstundis sera v\u00e6l egna til m\u00f8tir. Eitt m\u00f8ti umbor\u00f0 a\u0301 einum skipi er naka\u00f0 heilt fyri seg. B\u00e6\u00f0i b\u00f8rn og vaksin ver\u00f0a drigin til eitt ti\u0301li\u0301kt skip."}, {"text_idx": "#000018", "text": "Nu\u0301 liggur Juve\u0301l 2 i\u0301 Klaksvi\u0301k og ger seg kla\u0301ran at fara til Gr\u00f8nlands. Fari\u00f0 ver\u00f0ur av Klaksvi\u0301k leygardagin 21. maj, har farv\u00e6ll\u00f8ta ver\u00f0ur a\u0301 bryggjuni kl.14:00, og so ver\u00f0ur loyst vi\u00f0 ta\u00f0 sama eftir l\u00f8tuna. Manningin vo\u0301nar, at mong leita oman a\u0301 bryggjuna at siga farv\u00e6l. Juve\u0301l 2 ver\u00f0ur burtur i\u0301 fi\u0301ra ma\u0301na\u00f0ir. Ver\u00f0a aftur a\u0301 Klaksvik seinast i\u0301 september."}, {"text_idx": "#000020", "text": "Er nu\u0301 ljo\u0301si\u00f0, sum i\u0301 t\u00e6r er, myrkur \u2013 hvussu sto\u0301rt ver\u00f0ur ta\u0301 ikki myrkri\u00f0!\nHevur tu\u0301 naka\u00f0 betri at gera, enn at t\u00e6na Harranum?\n\u201cTro pa\u030a Jesus\u201d \u2013 Si\u0301mun Absalonsen huglei\u00f0ir um William Gibson Sloan\nFanny Crosby \u2013 Si\u0301mun Absalonsen huglei\u00f0ir"}, {"text_idx": "#000029", "text": "9 fyrilestrar eftir Andrew W. Sloan"}, {"text_idx": "#000030", "text": "Kristus i\u0301 Hebrearabr\u00e6vinum \u2013 Osvald Kj\u00e6rbo"}]